Diari Oficial de la Generalitat Valenciana


Sumari del DOGV 6785, del 30-05-2012 (2012/4751)

Notificació de la sentència dictada en el juí ordinari número 1249/2009.
------------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4751


Organisme emissor
:   Jutjat de Primera Instància Número 6 de Gandia

Tipus de document
:   Edicte

Notificació de la sentència dictada en el juí ordinari número 1249/2009.  
 [2012/4751]  
Procediment ordinari 001249/2009   
Part demandant: Bancaixa.   
Part demandada: Nerijus Klikna i Jurga Tolockiene.  
Sobre: ordinaris.   
En el juí a què es fa referència s'ha dictat una resolució que té el text que, literalment, és com seguix:  
«Sentència número 62/2011   
Lloc: Gandia.  
Data: 29 de setembre de 2011.   
Part demandant: Bancaixa.  
Advocat/a: -.  
Procurador: Joaquín Villaescusa Soler.   
Part demandada: Nerijus Klikna i Jurga Tolockiene.  
Advocat/a: -.  
Carlos Marín Segura, jutge d'instrucció número 2, antic mixt número 6, de Gandia i partit, he vist estes actuacions de juí ordinari número 1249/2009, instades pel procurador Joaquín Villaescusa Soler, en nom i representació de Bancaixa contra Nerijus Klikna i Jurga Tolockiene, declarats en rebel·lia.   
  
Antecedents de fet   
Primer. El procurador senyor Villaescusa, en la representació abans indicada, va interposar demanda de juí ordinari reclamant la quantitat de 774.283.58 euros en concepte de principal, més els interessos legals d'este import i costes del procediment al·legant, com a suport de les seues pretensions, que en el seu dia es va concertar una pòlissa de descompte a favor de l'entitat Construcciones e Inmobiliaria Costa de Ámbar, SL, i es va garantir solidàriament pels ara demandats, havent-se generat un saldo deutor per la suma reclamada; raons totes estes per les quals, després d'al·legar els fonaments jurídics que estimava aplicables, va suplicar que, en el seu dia, es dictara sentència en què es condemnara els demandats a pagar, a l'actor, la suma de 222.768.58 euros de principal més els interessos corresponents; tot això, fent condemna expressa a costes a la part demandada.   
Segon. Admesa a tràmit la demanda, es va citar els demandats, els quals no van comparèixer i es van declarar en rebel·lia, es va celebrar l'audiència i es va sol·licitar la recepció del pleit a prova, i les parts van proposar, la documental; es va considerar innecessària la celebració del juí, prova que es va practicar amb el resultat que obra en les actuacions, i van quedar les actuacions vistes per a sentència.  
Tercer. Que en el desenrotllament d'este juí s'han observat les prescripcions legals.  
  
Fonaments jurídics  
Primer. En primer lloc hem d'al·ludir a la situació processal de rebel·lia del demandat que, com té ben assentat tant la jurisprudència com la doctrina, no suposa en el nostre ordenament processal assentiment ni admissió dels fets, i no presenta un altre abast que el merament preclusiu de donar-se per contestada la demanda, les formalitats en les notificacions, les eventuals mesures asseguratives així com els recursos, si és el cas, sense que de cap manera, dispense a la part actora, de l'obligació que li correspon d'acord amb l'article 217 de la nova Llei d'Enjudiciament Civil, de provar l'obligació en què es basa la seua pretensió; en este cas, haurem d'analitzar si de la prova practicada ha quedat prou acreditada la pretensió de la part actora i, en este sentit, vista la documentació presentada no desvirtuada pels demandats, els quals ni tan sols han comparegut a l'acte del juí, no pot sinó tindre's per acreditats els fets que donen suport a la pretensió de l'actora, i haurem de dictar una sentència estimatòria de la demanda, raons totes estes per les quals estime acreditada la pretensió de la part actora.  
  
  
Segon. L'article 394 de la Llei d'Enjudiciament Civil, establix que les costes de la primera instància s'imposaran a la part que haja vist rebutjades totes les seues pretensions.   
Vistos els preceptes legals esmentats i tots els altres que hi són aplicables de manera general i pertinent.  
  
Dispositiva   
Que estime íntegrament la demanda interposada pel procurador Joaquín Villaescusa Soler, en nom i representació de Bancaixa contra Nerijus Klikna i Jurga Tolockiene, declarats en rebel·lia, i condemne els demandats a pagar, a l'actor, la suma de cent noranta-sis mil huit-cents setanta-cinc euros amb cinquanta-huit cèntims amb els interessos pactats corresponents, i es fa especial condemna en costes a la part demandada.   
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en este jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).   
De conformitat amb la disposició addicional quinzena (redacció LO 1/2009, de 3 de novembre), per a la interposició del recurs, caldrà efectuar la consignació, com a depòsit, de la quantitat de 50 euros, ingrés que es realitzarà en el compte de depòsits i consignacions d'este Jutjat obert en l'entitat Banesto (compte número 4360).  
  
El depòsit podrà efectuar-se així mateix per mitjà de transferència bancària, i en este cas, després de completar el codi de compte corrent (ccc, 20 dígits), s'indicarà en el camp Concepte el número de compte, el codi i la data de la resolució recorreguda amb el format dd/mm/aaaa.   
Esta és la sentència, que pronuncie, mane i firme.  
Publicació. La sentència anterior va ser donada, llegida i publicada pel jutge que la va dictar, mentres celebrava audiència pública el mateix dia de la data, jo, la secretària judicial, en done fe».   
Atés que es desconeix el domicili o residència actuals de la part demandada, Jurga Tolockiene, per diligència de 13 d'abril de 2012, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del Jutjat per a portar a efecte la diligència de notificació de la sentència.   
  
Gandia, 13 d'abril de 2012.- La secretària judicial: Rosa María Martí Pérez.